सरकारी डॉक्टर नर्सिंग होम में भेज रहे मरीज
रेडक्राॅस साेसाइटी के चेयरमैन ने कलेक्टर को लिखा पत्र
भास्कर संवाददाता | हरदा
सरकारी अस्पताल से हर माह मोटी पगार लेने वाले डॉक्टर अस्पताल में ही रोगियों का बेहतर उपचार करने के बजाय उन्हें निजी नर्सिंग होम में रैफर करने में लगे हैं। बीते एक माह के आंकड़ों की तुलना कर इस गड़बड़ी को पकड़ा जा सकता है। यह बात रेडक्राॅस सोसाइटी के चेयरमैन ओम मांजू ने गुरुवार को कलेक्टर, कमिश्नर, मुख्य सचिव व मुख्य रजिस्ट्रार हाईकोर्ट जबलपुर को भेजे पत्र में लिखी।
मांजू ने लिखा रोजाना अस्पताल में आने व भर्ती होेने वाले तथा नर्सिंग होम में भर्ती होेने वाले मरीजों की संख्या की तुलना से डॉक्टरों की हकीकत सामने आ सकती है। उन्होंने कलेक्टर को एक माह का रिकार्ड बुलाने का आग्रह किया। मांजू ने लिखा सरकारी अस्पताल के डॉक्टरों ने ब्लड बैंक से कितने रोगियों को खून लगाया तथा कितने मरीजों को निजी पैथालाॅजी से खून चढ़ाया इसका भी निरीक्षण होना चाहिए। सरकारी डॉक्टर निजी पैथालाॅजी में रोगियों को खून चढ़ाने के लिए भेजते हैं, यह उनकी जान से खिलवाड़ है।
जान से हो रहा खिलवाड़
बाजार में कोडिन (ड्रग) खांसी की दवा नशे के रूप में बेची जा रही है। दवा के थोक व्यापारी बिना लाइसेंस धारियों को भी यौन शक्ति बढ़ाने की नकली दवाएं बेच रहे हैं। ये दवाएं गांव में किराने की गुमठियों व पान की दुकानों पर भी मिल रही है। इनका उपयोग करने वाले लोग अपराधों में शामिल पाए गए हैं। मांजू ने कहा निजी अस्पतालों से रिटेल लाइसेंस न होने के बाद भी दवाएं बेची जा रही हैं, जो ड्रग एक्ट का उल्लंघन है। वे इससे पहले भी शहर की विभिन्न समस्याओं को लेकर 16 सितंबर से आमरण अनशन कर चुके हैं। प्रशासन के आश्वासन के बाद वे मान गए थे, लेकिन प्रशासन ने उनकी जांच के बिंदुअों पर की कार्रवाई से आज तक उन्हें अवगत नहीं कराया।
आवेदन जिला अस्पताल की व्यवस्था से जुड़ा हुआ है। जांच कराकर कार्रवाई की जाएगी। श्रीकांत बनोठ, कलेक्टर हरदा
hin_Deva hin_Deva bho_Deva hin_Deva hin_Deva bho_Deva hin_Deva awa_Deva